उदयपुर। बाघदड़ा नेचर पार्क (लकड़वास) के पास कुत्ते का शिकार करते मादा पैंथर 11 केवी बिजली लाइन से टकरा गई। पग मार्क के अनुसार शिकार के दौरान कुत्ता ईट भट्टे पर चढ़ा, जहां से यह लाइन जा रही थी। मादा पैंथर भी पीछे गई, लेकिन वो लाइन से टकराकर पास के खेत में जा गिरी।
झटके से दूर जा गिरी, पग मार्क से ढूंढा
वनकर्मी केसर सिंह मय जाप्ते घटना स्थल पर पहुंचे। जहां मौका मुआयना किया। इस दौरान कुत्ता लाइन से चिपका हुआ था । पग मार्क के आधार पर मादा पैंथर को ढूंढ लिया गया वह झटके से दूर जा गिरी थी। मौत की पुष्टि हो जाने के बाद उसका पोस्टमार्टम पशु चिकित्सालय में किया गया।
बिजली लाइन तक पहुंचे हैं ईंट भट्टे
वनकर्मियों का मानना है कि ईंट भट्टों की ऊंचाई बिजली लाइन तक पहुंच जाती है। ऐसे में किसी के भी बिजली के तार छूने का खतरा रहता है। जंगली जानवरों की आवाजाही भी ज्यादा है। शिकार के प्रयास में इस तरह की घटना होती है।
hin_Deva hin_Deva hin_Deva hin_Deva hin_Deva